**Sjekke og svare på videregående opplæringsplass**

**Hvor sjekker du tilbudet du har fått?**

* Alle må ha tilgang til vigo.no, så sjekk at du kommer deg inn på nettsiden. Alle skal få melding om skoletilbud på SMS 4. juli.
* Logg inn på [vigo.no](http://www.vigo.no/) for å finne ut hvilket tilbud du har fått.
* Husk passordet ditt til MinID eller BankID. (Vi brukte det da vi søkte, noen har skrevet det på kodearket, andre på telefonen).
	+ For MinID: Vi lastet ned en app. Du trenger mobiltelefonen din og fødselsnummeret ditt. Har du mistet PIN-kodene eller glemt passordet? **Les om** [**å logge inn på vigo.no og hjelp til MinID**](http://www.vilbli.no/?Fylke=18&Artikkel=014547&Side=)**.**
	+ For BankID. Følg instruksjonene fra app og banken din.
* Kathrine har tilgang på inntaket dersom du ikke kommer deg inn selv.

**Hvordan svare?**

Dere har lagt inn automatisk forhåndssvar, og man trenger da ikke gjøre noe annet enn å sjekke tilbudet.

10.juli er fristen for å svare manuelt på vigo. Hvis du skal svare, finnes det tre svartyper. Du skal svare ja eller nei ved å hake av i den ruta som passer. Hovedregelen er å ikke svare nei. Husk at den rekkefølgen du har ført opp på søknadsskjemaet ditt, er bindende hele tiden:

* **Tilbud om plass på ditt første ønske**
	+ Dette er det eneste tilbudet du får. Du får ikke tilbud om plass på lavere ønsker.
	+ Svarer du nei, tas du ut av hele inntakssystemet. Dette må du ikke gjøre!
* **Tilbud om plass på et lavere ønske og ventelisteplass på høyere ønsker**
	+ Du kan ta imot det tilbudet du har fått, og samtidig stå på venteliste til høyere ønsker – altså svare ja til tilbud og ja til venteliste. Dette bør du gjøre hvis du fortsatt ønsker førstevalget.
	+ Har du svart ja til ventelisteplass og får et nytt tilbud om plass på et høyere ønske, har du **ikke** lenger plassen du takket ja til tidligere.
	+ Svarer du nei til tilbudt plass, har du mistet plassen. Selv om du svarer ja til ventelisteplass, er det ikke sikkert at du får tilbud om plass på et høyere ønske senere. Du kan derfor risikere å bli stående uten skoleplass.
	+ Legg merke til at du ikke blir stående på venteliste til lavere ønsker enn der du er tatt inn.
* **Tilbud om ventelisteplass**
	+ Svarer du ja, blir du stående på venteliste.
	+ Svarer du nei, tas du ut av inntakssystemet.

**Viktige datoer:**

**4. juli**: 1. gangs inntak til skole. Du får svar på om du har fått plass eller om du står på venteliste.

**10. juli**: Svarfrist etter 1. gangs inntak.

**25. juli**: 2. gangs inntak til videregående skole.

**31. juli**: Svarfrist etter 2. gangs inntak.

Lykke til! Ta kontakt på mobil hvis du er usikker eller lurer på noe. Akkurat 4.juli er jeg på reise, men hvis du skriver melding svarer jeg når jeg får anledning.

Mvh Kathrine, tlf. 905 37478